उमेर समूहमा  भुटानको पहिलो जित
भुटानले उमेर समूहको प्रतियोगितामा पहिलो जित दर्ता गरेको छ । साफ यू–१५ च्याम्पियनसिपअन्तर्गत आइतबार भुटानले श्रीलंकालाई ६–० ले पराजित गर्‍यो । जितसँगै सेमिफाइनलमा स्थान बनाएको भुटान समूह ‘ए’ को शीर्षस्थानमा छ ।
काठमाडौं — भुटानले उमेर समूहको प्रतियोगितामा पहिलो जित दर्ता गरेको छ । साफ यू–१५ च्याम्पियनसिपअन्तर्गत आइतबार भुटानले श्रीलंकालाई ६–० ले पराजित गर्‍यो । जितसँगै सेमिफाइनलमा स्थान बनाएको भुटान समूह ‘ए’ को शीर्षस्थानमा छ ।पहिलो खेलमा बंगलादेशसँग ४–० ले पराजित भएको श्रीलंकाले भुटानसँग पहिलो हाफमै ५ गोल खाएको थियो । नवौं मिनेटमा भुटानबाट पहिलो गोल गरेका दोर्जी खान्दुले २४ औं मिनेटमा अग्रता दोब्बर पारे । ३१ औं मिनेटमा किङावाङुकले ६ यार्ड बक्सभित्रबाट गोल गर्दै ३–० को अग्रता बनाए । केल्जाङ जिग्मीले दोस्रो हाफको अन्तिम ३ मिनेटमा २ गोल गरेपछि भुटानले मध्यान्तरमै ५ गोलको अग्रता कायम गर्‍यो ।दोस्रो हाफमा केही सुधारिएको प्रदर्शन गरे पनि श्रीलंकाले कुनै गोल गर्न सकेन । ९० औं मिनेटमा सिद्धार्थ गुरुङले कर्नरबाट आएको बललाई हेडरमार्फत गोल गरेका थिए । हारसँगै श्रीलंका समूह चरणबाटै बाहिरिएको छ । उमेर समूहमा पहिलो जित हात पारेको भुटानका प्रशिक्षक सोजुङ लीले खेलाडीको प्रदर्शनबाट खुसी रहेको बताए । उनले बंगलादेशविरुद्ध छुट्टै रणनीति लिएर उत्रने जानकारी दिए । मंगलबार हुने भुटान र बंगलादेशको खेलले समूहविजेताको टुंगो लाग्नेछ । 